Escudo do Reino Unido

O **Escudo Real do Reino Unido** (en inglés ***Royal Coat of Arms of the United Kingdom***). É o escudo de armas do monarca británico, actualmente Carlos III. Tamén é empregado como o brasón do Reino Unido de Gran Bretaña e Irlanda do Norte.

## Composición 
Este escudo é un acuartelado, dividido en catro cuarteis:

* 40px No primeiro e cUarto cuartel figuran os elementos do escudo de Inglaterra: Sobre un fondo vermello *(de goles)* tres leóns leopardados, denominación que recibe o león pasante, apoiado sobre tres patas, que ten a súa cabeza de fronte. Estes leóns son de cor amarela ou dourada *(de ouro)*.
* 40px No segundo o **escudo de Escocia**: Sobre fondo amarelo (*de ouro*) figura un león *rampante*, erguido e apoiado sobre unha das súas patas, de cor vermella (*de goles*) e situado dentro dun trechor, da mesma cor que o león.
* 40px No terceiro atópase o escudo que simboliza a Irlanda, xa que a zona superior da illa mantívose baixo soberanía británica, recoñecendo como xefe do Estado ó monarca británico: Sobre fondo azul (*de azur*) un arpa amarela (*de ouro*). O escudo da República de Irlanda conta cos mesmos elementos.
Os catro cuarteis aparecen rodeados pola insignia da Orde da Xarreteira na que figura o seu propio lema: *"Honi soit qui mal y pense"* (en francés antigo: *"Maldito sexa o malpensado"*). En heráldica, as dúas figuras que sosteñen o escudo denomínanse tenantes ou soportes. Por Inglaterra figura un león rampante coroado de ouro, na posición máis próxima ó primeiro cuartel, que está ocupado polo seu brasón. No outro lado, xunto ó brasón escocés, figura un unicornio branco, coroado e encadeado. A figura do unicornio foi empregada como soporte do escudo dos monarcas escoceses.

As armas reais aparecen timbradas cun helmo adornado cun lambrequín de cor amarela, por un lado, e de armiño polo outro. O helmo está situado baixo a coroa real inglesa coñecida como a Coroa dos Tudor que é a que usan os reis británicos salvo en Escocia. Sobre a coroa esta colocada a cimeira, un adorno que se situaba sobre o casco, outro león máis pequeno coroado de ouro.

Na parte inferior, sobre un montículo e cor verde, aparecen colocados os emblemas vexetais de Inglaterra (unha rosa heráldica), Escocia (unha flor de cardo) e Irlanda (un trevo). Nunha cinta de cor azul está escrito o lema do Reino Unido: *"Dieu et mon droit"* (en francés: *"Deus e o meu dereito"*).

Ata o reinado de Xurxo III figurou tamén o brasón dos reis de Francia. O trono francés foi reclamado polos reis de Inglaterra durante a Idade Media. Logo da desaparición do cuartel francés incorporouse o dos monarcas de Hannover. Estes últimos foron eliminados durante o reinado da raíña Vitoria.
[miniatura|Armas reais empregadas en [Escocia.]]

## Versión escocesa 
En Escocia, o monarca británico utiliza un escudo de armas con algunhas modificacións. Aparecen os mesmos cuarteis pero alterase a súa orde para dar preferencia ó escocés que aparece desta forma no primeiro e no carto. A xarreteira é substituída polo colar da Orde escocesa do Cardo e os tenantes ou soportes son os mesmos pero o unicornio escocés, portando a coroa real escocesa, tamén pasa a ocupar o lugar preferente. Tanto o unicornio coma o león suxeitan os estandartes escocés e inglés.

A coroa de San Eduardo tamén é substituída pola que usaron os antigos monarcas escoceses e sobre ela sitúase a súa cimeira, un león coroado de goles que sostén unha espada e un cetro.

Ó pé, tamén fóra do escudo, só aparece a flor do cardo e unha cinta co lema escocés: "*Nemo me impune lacessit*" ("*Ninguén me ofende impunemente*").

## Evolución histórica 
O escudo actual é unha combinación dos escudos dos reinos que forman o Reino Unido. Na táboa aparecen os escudos desde Henrique II de Inglaterra e Guillerme I de Escocia. 

|width = "50%" valign = top|

|}

|}

## Versións do Goberno 
miniatura|esquerda|Versión empregada polo Goberno británico.
miniatura|Variante da Oficina para Escocia.
O goberno británico utiliza unha versión simplificada das armas reais na que non aparece o helmo. Esta versión non foi definida oficialmente como escudo nacional, pero aparece nos pasaportes e nas bandeiras das embaixadas do Reino Unido.

### Escocia 
A Oficina para Escocia, un organismo dependente do Ministerio de Xustiza do Reino Unido responsable das competencias non transferidas polo Goberno Británico ó Executivo Autónomo da Rexión e das relacións entre ambos, emprega unha variante das armas reales utilizadas en Escocia sen o helmo nin os estandartes dos soportes.

## Notas 
## Véxase tamén 
### Outros artigos 
* Bandeira do Reino Unido
### Ligazóns externas 
* Royal.gov.uk- Escudo de Armas  
* Number 10 Downing Street- Real Escudo de Armas 
* Heraldica.org- Escudo de Gran Bretaña